ประกาศกระทรวงคมนาคมประกาศกระทรวงคมนาคมเรื่อง กำหนดหลักเกณฑ์วิธีการ และเงื่อนไขการจดทะเบียนรถยนต์รับจ้างสามล้อในเขตจังหวัดสระแก้วพ.ศ. ๒๕๕๙ โดยที่เป็นการสมควรผ่อนผันการรับจดทะเบียนรถยนต์รับจ้างสามล้อให้กับผู้ประกอบอาชีพขับรถยนต์รับจ้างสามล้อในเขตจังหวัดสระแก้วเพื่อช่วยผู้ประกอบอาชีพขับรถยนต์รับจ้างสามล้อได้ประกอบอาชีพโดยถูกต้องตามกฎหมายและเพื่อประโยชน์ในการควบคุมการจัดระเบียบรถยนต์สาธารณะเป็นไปด้วยความเรียบร้อยและมีความปลอดภัยแก่ผู้ที่ใช้บริการ สมควรผ่อนผันการงดรับจดทะเบียนรถยนต์รับจ้างสามล้อในเขตจังหวัดสระแก้ว อาศัยอำนาจตามความในข้อ๒ วรรคสอง แห่งกฎกระทรวงฉบับที่ ๙ (พ.ศ. ๒๕๓๕)ออกตามความในพระราชบัญญัติรถยนต์ พ.ศ. ๒๕๒๒กระทรวงคมนาคมประกาศให้รับจดทะเบียนรถยนต์รับจ้างสามล้อตามหลักเกณฑ์ วิธีการและเงื่อนไขการรับจดทะเบียนรถยนต์รับจ้างสามล้อไว้ ดังต่อไปนี้ข้อ๑ ในประกาศนี้รถยนต์รับจ้างสามล้อ หมายความว่ารถยนต์สามล้อที่ผ่านการตรวจสอบและขึ้นบัญชีไว้กับสำนักงานขนส่งจังหวัดสระแก้วจำนวน ๒๑๖ คันข้อ๒ ผู้ขอจดทะเบียนรถยนต์รับจ้างสามล้อต้องมีคุณสมบัติดังต่อไปนี้(๑)เป็นเจ้าของรถยนต์รับจ้างสามล้อ(๒)เป็นผู้ได้รับใบอนุญาตขับรถยนต์สามล้อสาธารณะ(๓)ไม่เป็นผู้มีชื่อเป็นผู้ถือกรรมสิทธิ์หรือสิทธิครอบครองรถยนต์รับจ้างสามล้ออยู่ในวันยื่นคำขอจดทะเบียนข้อ๓ ผู้ขอจดทะเบียนรถยนต์รับจ้างสามล้อต้องอยู่ภายใต้เงื่อนไขดังต่อไปนี้(๑)ให้จดทะเบียนได้ไม่เกิน ๑ คน ต่อ ๑ คัน(๒)ห้ามมิให้จำหน่าย จ่าย โอน ให้แก่บุคคลอื่นภายใน ๓ ปีนับแต่วันที่จดทะเบียนเว้นแต่การโอนให้ทายาทข้อ๔ รถยนต์รับจ้างสามล้อที่จะนำมาจดทะเบียนต้องมีลักษณะขนาด และกำลังของเครื่องยนต์ตามที่กำหนดไว้ในกฎกระทรวงกำหนดลักษณะ ขนาดหรือกำลังของเครื่องยนต์และของรถที่จะรับจดทะเบียนเป็นรถประเภทต่าง ๆ พ.ศ. ๒๕๔๘โดยต้องมีลักษณะประทุน มีที่นั่งสองตอนหรือสองแถว ตัวรถต้องมีความกว้างไม่เกิน๑.๕๐ เมตร ความยาวไม่เกิน ๔ เมตร ความสูงไม่เกิน ๒ เมตร ความสูงภายในไม่น้อยกว่า ๑.๒๐เมตร เครื่องยนต์ต้องมีความจุในกระบอกสูบรวมกันไม่เกิน ๖๖๐ ลูกบาศก์เซนติเมตรข้อ ๕ รถยนต์รับจ้างสามล้อต้องมีเครื่องหมายเป็นอักษรโรมันว่าTAXI อยู่ภายในกรอบขนาดไม่น้อยกว่า ๓๐เซนติเมตร x ๗.๕ เซนติเมตรติดตรึงไว้ในแนวนอนบนหลังคารถให้เห็นเครื่องหมายได้จากด้านหน้า ตัวอักษรโรมันคำว่าTAXI มีขนาดความสูงไม่น้อยกว่า ๕ เซนติเมตร เส้นของตัวอักษรหนาไม่น้อยกว่า๑ เซนติเมตร และให้มีแสงไฟพร้อมด้วยกรอบที่บังคับให้เห็นเครื่องหมายนั้นได้ชัดเจนในเวลากลางคืนข้อ ๖ ในการขอจดทะเบียนรถยนต์รับจ้างสามล้อให้เจ้าของรถยื่นคำขอจดทะเบียนพร้อมด้วยหลักฐาน ดังต่อไปนี้(๑)บัตรประจำตัวประชาชนของเจ้าของรถ(๒)หลักฐานการได้มาของเครื่องยนต์ ได้แก่หนังสือรับรองหลักฐานการส่งบัญชีรับและจำหน่ายเครื่องยนต์ หนังสือแจ้งจำหน่ายและใบเสร็จรับเงินในการซื้อขาย(๓)หลักฐานการประกอบรถ ได้แก่ ใบกำกับภาษี หรือใบเสร็จรับเงินค่าประกอบรถ(๔)กรณีเป็นรถที่ประกอบขึ้นมาจากชิ้นส่วนอุปกรณ์ภายในประเทศต้องมีหนังสือรับรองการทดสอบความแข็งแรงของรถยนต์จากสามัญวิศวกรหรือวุฒิวิศวกร ตามกฎหมายว่าด้วยวิชาชีพวิศวกรรมในกรณีที่เจ้าของรถไม่สามารถนำหลักฐาน (๒) หรือ (๓)มาแสดงเป็นหลักฐานได้ ให้นายทะเบียนบันทึกถ้อยคำเจ้าของรถเพื่อยืนยันความถูกต้องของการได้มาเป็นหลักฐานแทนข้อ๗ เมื่อได้รับอนุญาตให้จดทะเบียนแล้วต้องพ่นหมายเลขทะเบียนรถและข้อความว่า ใช้เฉพาะในเขตจังหวัดสระแก้ว ที่ด้านข้างตัวรถด้านนอกทั้งสองข้างในลักษณะที่เห็นได้ชัดเจนโดยใช้สีที่ตัดกับสีของตัวรถให้เห็นได้ชัดเจนตามตัวอย่างดังต่อไปนี้(๑)หมายเลขทะเบียนรถ(๒)ชื่อจังหวัด(๓)ข้อกำหนดการใช้รถข้อ ๘ ผู้ขอจดทะเบียนรถยนต์รับจ้างสามล้อต้องยื่นขอจดทะเบียนรถต่อนายทะเบียนและต้องดำเนินการให้แล้วเสร็จภายในวันที่๑ สิงหาคม พ.ศ. ๒๕๖๐ หากพ้นกำหนดระยะเวลาดังกล่าวห้ามมิให้นายทะเบียนรับจดทะเบียนรถยนต์รับจ้างสามล้อนั้นข้อ๙[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖พฤษภาคม พ.ศ. ๒๕๕๙ออมสิน ชีวะพฤกษ์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมวิศนี/ปริยานุช/จัดทำ๑ กรกฎาคม ๒๕๕๙นุสรา/ตรวจ๑๕ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๕ ง/หน้า ๔/๒๙ มิถุนายน ๒๕๕๙